Myndlistarkona og kennari með mörg áhugamál Anna Leif Elídóttir , myndlistarmaður og list - og verkgreinakennari við Brekkubæjarskóla á Akranesi , hélt í byrjun september sýningu á verkum sínum í listasetrinu Kirkjuhvoli . Hún hefur tekið þátt í mörgum samsýningum en þetta var fyrsta einkasýning hennar og þar gat að líta myndir sem Anna Leif hefur málað á þessu ári . Margar þeirra málaði hún á pappír meðan hún dvaldist í íbúð á vegum Sambands íslenskra myndlistarmanna í Berlín í sumar en aðrar fyrir og eftir Berlínardvölina . Það að hún málaði á pappír ytra var eingöngu af praktískum ástæðum enda dýrt og erfitt að flytja striga langan veg milli landa . Aðsókn að sýningunnni var góð og segist Anna Leif hafa fengið góðar viðtökur sýningargesta , sem sést líka á því að hún seldi þriðjung þeirra mynda sem á sýningunni voru . Ítarlega er rætt við Önnu Leif í Skessuhorni vikunnar sem kom út í dag .